**REFERAT AF BORNHOLMSKE DRAGONERS**



**4. BESTYRELSESMØDE 2016**

**TID:** Fredag den 10. juni 2016 – kl. 16.00

**STED:** Almegårds Kaserne, bygning 42, (De Blå Baretters Mindestue)

**DELTAG.:** Per A. Nielsen

 Jens P. Christoffersson

 Chr. U. Essemann- Beck

 Kurt Munch

 Ole Holm

 Ole Larsen - afbud

 Sven Holm Jensen

 Ole Sonne Svendsen – ikke mødt

**AD DAGSORDEN:**

1. **Godkendelse af dagsorden**

Dagsordenen blev godkendt.

1. **Opfølgning af referat fra sidste møde**

Gennemgang og godkendelse af Forretningsorden for BD - Næstformanden

Forretningsordenen blev godkendt.

1. **Orientering fra Formanden/Næstformanden**

Afholdt ekstraordinær generalforsamling – Næstformanden (NF).

Den 6. juni afholdte BD en ekstraordinær generalforsamling med det formål, at tilpasse vedtægterne, så de opfyldte Forsvarets Ejendomsstyrelses krav til en traditionsbærende forening. NF redegjorde kort for forsamlingens vedtagelse af de ændrede vedtægter.

Bornholms Veteran Forum (BVF) – Formanden (FM)

FM fastslog – i fortsættelse af ovestående – at BD nu var anerkendt som en ”traditionsbærende forening.

FM redegjorde for de aktiviteter BD havde og evt. måtte komme til at deltage i. De er følgende:

KVG M 24 deltog på torvet i Rønne i ”veteranoptog” 5.-7. maj. Evt. deltagelse i Soldat for Danmark, soldat og veteranfestival, 11. til 14. august 2016 i Rønne (dog mangler en aktivitetsplan før BD kan forholde sig til deltagelsen). Ved BD deltagelse i sådanne aktiviteter, og generelt – fandt bestyrelsen det givtigt – at foreningen rådede over et sæt ”rullegardin-plancher”, der kunne oplyse publikum om foreningens virke mm. Bestyrelsen ville arbejde videre med dette.

Veteranfestival – Soldat for Danmark – Formanden

FM efterlyste igen en plan for dette arrangement.

1. **Orientering fra Kassereren**

Registrerede medlemmer 110 – indestående i bank 12.000.

Hertil ingen bemærkninger fra bestyrelsen.

Under dette punkt drøftede bestyrelsen rejsebudget for de bestyrelsesmedlemmer, der er bosat uden for Bornholm, idet den hidtidige og forsøgsvise ordning ikke var tilfredsstillende for ”de rejsende medlemmer”. Bestyrelsen besluttede, at de faktiske udgifter skulle dækkes mod fremvisning af bilag, idet billigste rejseudgifter fortsat skulle tilstræbes.

1. **Orientering fra IT-ansvarlige**

Status på Dropbox – Kurt/Ole

Næsten alle bestyrelsesmedlemmer var kommet på Dropbox. Enkelte havde endnu visse problemer med at få det til at virke (afhjælpes af Kurt/Ole). Bestyrelsen fastslog, at man ”vedligeholdt” sin egen ”mappe” i Dropbox, herunder indlagde de dokumenter, der havde haft og fremtidigt måtte få betydning for bestyrelsesarbejdet og foreningen generelt (ref. af møder m.m. som arkiv).

Herudover drøftede man BD hjemmesides udseende. Man enedes om at gøre den mere ”blød” i sin umiddelbare fremtoning. (Kurt/Ole).

1. **Evaluering af afholdte arrangementer**

BD deltagelse i Forsvarets WW2 Event

FM fortalte om arrangementet i Rønne 5.-7. maj.

1. **Kommende arrangementer**

Åben Hede – Formanden

FM fastslog, at foreningens medlemmer, der var omskolet til fx KVG M24 o. lign. køretøjer og som ikke vejede over 25 tons, havde umiddelbart adgang som kører på sådanne køretøjer i veteransammenhæng.

BD ville deltage med M24 og et par medlemmer i arrangementet i Oksbøl den 23. juni.

Aktivitets tur til Oksbøl – Kurt

Kurt berettede om - indtil nu – 14 tilmeldte samt om aktiviteter og indkvartering og bespisning. Arrangementet ville finde sted 19. – 21. august og kostede 692 kr. pr. deltager.

Deltagelse ved åbent hus GHRVPK??

Det er fortsat ”åbent” om BD deltagelse i dette arrangement.

Deltagelse ved 75 års dagen (2019) for landgangen i Normandiet??

Ole ville kontakte ”Steen” fra Haslev om nærmere oplysninger om en evt. deltagelse.

1. **Gensidig orientering fra bestyrelsesmedlemmerne**

Kurt ville arbejde videre med ”ærmemærket”, idet det hidtidige prøvemærke ikke opfylder bestyrelsens opstillede kvalitetskrav.

Bestyrelsen mente, at KVG M24 udmærket kunne ”luftes” mere fx i Rønne by og ønskede herunder gerne flere medlemmer ville deltage i disse aktiviteter. I forbindelse hermed ønskede bestyrelsen, at flere medlemmer kunne blive ”uddannet” på KVG. Kurt ville kontakte en bestemt navngiven person (navnet forbeholdt bestyrelsen) mhp. uddannelse.

Kurt spurgte til næste generalforsamlings forplejning. Bestyrelsen bekræftede fortsat ”de gule ærter” samt ét alternativ her til (besluttes senere). Man ønskede at benytte kantinen på Almegårds Kaserne (AK) til generalforsamlingen.

1. **Næste møde**

Bestyrelsesmøder: 8. september 2016 (tidspunkt tilgår) og 14. januar 2017 kl. 08.30, begge på AK.

Generalforsamlingen ville finde sted d. 14. januar 2017 kl. 11.00. (Konstituerende bestyrelsesmøde umiddelbart efter generalforsamlingen og Dragonfest/spisning kl. 13).

1. **Eventuelt**

Bestyrelsen drøftede ”brugsret-tilhørsforholdet” for foreningens ”maskot” KVG M 24.

Man ønskede at få KVG anerkendt skriftligt som foreningens holder af brugsretten. Sekretæren foreslog et ”dybere” samarbejde med Bornholms Forsvarsmuseum om, hvornår KVG skulle forlade museet (væk fra øen fx til arrangementet Åben Hede i Oksbøl), idet sommerperioden generelt var den ”følsomme” periode for museet.

For referatet:

C.U. Essemann-Beck